Noong unang panahon, may isang magkapatid na babae't lalaki na masayang nakatira sa koolob-lobang nayon sa bundok.
Buong araw silang nasa loob ng kubo habang nagtatrabaho ang kanilang magulang sa bukid.
"Baka dumating ang tigre, ha. Kaya lagi ninyong ikandado ang pinto!"
Paulit-ulit silang pinagsasabihan ng kanilang mga magulang, at saka umalis ang mga ito papuntang bukid.
Kaagad pumasok ang magkapatid sa kwarto at agad din nilang ikinandado ang pinto.
Naglaro sila habang kinakain ang inihaw na malalaking patatas
habang hinihintay nilang bumalik ang kanilang mga magulang.
Singhot, singhot, singhot!
Ang amoy ng inihaw na patatas ay kumalat na sa buong kabundukan.
Nang maamoy ito ng gutom na gutom na tigre, bumababa ito kaagad
sa isang lukso lang sa bahay ng magkapatid.
Patuloy pa rin ang pagsinghot ng tigre.
"'Nay, 'Tay? Naririto na po ba kayo?"
Nang makita niya ang madilim na anino sa labas ng pinto,
sinubukang buksan ng nakababatang kapatid na babae ang pinto.
"Sandali lang!"
Pinatabi niya ang kanyang kapatid,
at tiningnan ng kuya niya ang paligid at sumilip sa siwang sa pinto.
Nang sandaling iyon, namutla ang kanyang mukha.
"T, t, t, ti…tigre,"
Lumingon sa paligid ng kwarto ang kuya.
"Mayroon ba isang bagay diyan na pwedeng magpalayas sa tigre?"
"Kuya, e itong unan kaya?"
"Hindi 'yan, wala na bang iba?"
"E, kung itali natin siya gamit itong lubid?"
Pinulot ng nakababatang kapatid ang tungkos ng lubid mula sa sulok ng kwarto.
"Kuya, masyadong maliit itong karayom na 'to, hindi ba?"
Ipinakita ng nakababatang kapatid sa kanyang kuya ang kahon sa pagtatahi,
at agad ding kinuha ng kuya ang karayom.
At saka niya sinundot ang tigre
gamit ang karayom mula sa pinto.
"Ay, ano 'yun? Aray! Aray! Ang sakit!"
Tumingin ang tigre sa paligid.
"Sige ha, papasukin ko kayo diyan!
Masasamang bata na 'to! Kakainin ko kayo!"
"Pumasok ang tigre sa loob ng pugon. Tara, umalis na tayo agad dito!"
Lumabas sa kwarto ang magkapatid na babae't lalaki.
Buntot na lamang ng tigre ang nasa labas ng pugon,
at unti-unti siyamg pumasok dito.
Agad na binuhusan ng tubig ni kuya ang bungkos ng lubid.
Ilang sandali lang at umusok na ang basang lubid
na siyang pumuno sa pugon.
Pumasok ang magkapatid sa kwarto at muli nilang isinarado ang pinto.
Singhot, singhot, singhot, ano 'tong amoy na ito?
Aray! Ang init! Saklolo!
Ubo, ubo, ubo, ubo."
"Roar, roar!"
Matapos ng ilang pagsusumikap, sa wakas ay nakatakas na rin ang tigre
sa pugon at galit na galit ito.
"Masasamang mg bata! Kakainin ko kayo!
Papasukin ko kayo sa loob ng bahay ninyo."
Paikot ng paikot sa labas ng kubo, biglang lumukso ng pagkataas-taas ang tigre.
"Roar, roar!"
Napadpad ang tigre sa bubong ng kubo at bumagsak siya sa
bubong ng kubo dahil sa kanyang malaki at makakapal na paa. Kalabog!
Mukhang masisira na ng tuluyan ang kubo.
"Pak, pak, pak, pak, pak, pak, pak!"
"Krriik!"
At sa wakas, ang likurang binti ng tigre
ay nakalusot din sa malaking butas.
Sa sobrang gulat, lumabas ang magkapatid ng kwarto at nagtatakbo ng mabilis.
"Aray! Ang init!"
sigaw ng tigre. Napabungisngis naman ang nakababatang kapatid na babae.
"Kuya, tingnan mo! 'Nagdidikdik 'yung tigre."
Dahil naipit ang kanyang katawan sa bubong,
umuungol ang tigre dahil hindi siya makagalaw!
At dahil sa mainit na patatas na nakalatag sa sahig,
patuloy na iginagalaw ng tigre ang kanyang paa ng pataas at pababa,
na para ba siyang nagdidikdik.
Nang makita ng magkapatid ang ginagawa ng tigre,
tumakbo sila sa kusina at nagdala ng isang supot ng millet.
Ibinusa ng kapatid na babae sa kawali ang millet,
at ibinuhos ito ng kuya niya sa ilalim ng paa ng tigre.
At sa dinikdik ito ng tigre,
pak, pak!
"Meron pa bang pwedeng dikdikin?"
Dinala ng magkapatid ang trigo, barley at tuyong sili
para madikdik ng tigre.
"Wow, dinikdik na niya lahat 'yan!"
Napangiti nang husto ang magkapatid habang pinagmamasdan ang mga nadikdik na bigas at sili.
Ano kaya sa palagay ninyo ang nangyari sa tigreng pagod na pagod
sa kakadikdik buong araw?